Nog 'n taxi-betoging vir Pta beplan | Maroela Media
Nog 'n taxi-betoging vir Pta beplan
Die Nasionale Taxi-alliansie (NTA) het kennis gegee dat sy lede Woensdag aan 'n groot optog in Pretoria gaan deelneem.
Alpheus Mlalazi, die NTA se hoofsekretaris, het gesê duisende van sy lede gaan die oggend omstreeks 08:00 by die ou Putco-busdepot in Marabastad bymekaarkom.
Van daar gaan betogers opruk na die kantoor van Joe Maswanganyi, minister van vervoer, op die hoek van Bosman- en Strubenstraat, waar 'n lys van griewe aan amptenare oorhandig gaan word. Die groep gaan van daar na die Uniegebou beweeg waar 'n lys van griewe aan die presidensie oorhandig gaan word.
"Die optog is genoodsaak deur die minister van vervoer se versuim om ag te slaan op verskeie probleme wat die taxibedryf ervaar, tot so 'n mate dat die groei en ontwikkeling van die bedryf benadeel word en dit 'n uitwerking op ons kliëntediens en padveiligheid het," het Mlalazi gesê.
Mlalazi het gesê die NTA het verskeie pogings aangewend om die kwessies met die minister te bespreek, maar dat alle pogings "geïgnoreer" is.
Van die besware behels diskriminasie en uitsluiting van openbare passasiersvervoersubsidies, swak stelsels om operasionele lisensies te verkry, misdaad en die goedkeuring van "swak deurdinkde wetgewing" soos aspekte in die AARTO-stelsel. "Die taxibedryf bedien op 'n daaglikse grondslag tussen 68% en 70% van pendelaars en dit maak dié bedryf die rugsteun van die land se ekonomie."
Die NTA het gewaarsku dat die betoging pendelaars sal affekteer en verkeer kan ontwrig, en het by voorbaat om verskoning gevra vir die ongerief wat veroorsaak gaan word.
Bejaarde PE-egpaar dood gevind
Jong PE-pa ten aanskoue van vriendin vermoor
Aggenee, nou gaan eksamens alweer omgekrap word. Julius gryp in asb.
Miskien moet die volgende Optog deur blankes met die een ge koordineer word, dan het ons net 1 dag se verkeers probleme
NOG 'N TAXI BETOGING WORD BEPLAN maar WAAG die boere om 'n optog vir 'n baie belangriker saak te hou WORD HULLE IN HEGTENIS geneem en daarna gedreig deur die EFF om aangeval te word .. Ek het nog nooit in my lewe so 'n GEMORS gesien soos in SA Nie, hoeveel keer het die taxis al hierdie jaar gestaak, hoeveel keer het die boere 'n optog gereel? VREEMD dat ou MALEMA steeds sy geld van WITTES ontvang maar elke dag hulle wil vermoor .. so meneer of mevrou jy wat wit is en vir Malema befonds, WEET maar net… Lees meer »
Is hierdie staking slegs in Pretoria of gaan dit in die ander areas ook wees of gaan ons weer "suprise " kry soos 2 weke terug toe trokke en taxis die snelweg by lughawe geblok het.
Hulle sal moet passop want as Julius Malema enigsins konsekwent is gaan hy hulle "toe-to-toe" kom ontmoet om die snelweg te "liberate" want dis mos wat hy belowe om met die "boere" te doen as hulle weer sou waag om 'n snelweg te versper.
Is hierdie slegs vir die Pretoria area of gaan dit dalk soos 2 weke terug wees dat trokke en taxis die paaie toemaak by die Lughawe. Wonder maar net want hulle doen net soos hulle lus het en wanneer hulle wil.